Боян Бойчев
Корени

chitanka.info

На сестра ми

Как отлитат години ветрогонни!

Кога порасна моята сестричка?

Изменчивото щастие днес гони

И иска да получи всичко.

Самотно гледад кукли и играчки,

Спомени за детски лудории.

Днес уверено сестра ми крачи

И трудности с усмивката си крие.

Строяхме детски лего градове,

Където всичко свършваше щастливо,

Приказни далечни светове,

Миражни облаци пенливи.

Днес своя свят на картата

Търсим все, все се тревожим —

Няма ли да закъснее влакът

Или полетът да се отложи?

Птицата на рамото каква е?

Не знае никой — всеки има път.

Трябва само да си помечтаем —

Красиви мигове летят…

А всичко, всичко се променя,

Многолик е този свят,

Хората се срещат и разделят,

Остава обичта между сестра и брат.

Затова дори да сме далече,

Дори да търсим собствен път,

Роден дом ще ни събира вечно

Чрез зова на родовата кръв.

2006 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.